Prečišćeni tekst Odluke o obrazovanju Pregovaračke radne grupe za pripremu i vođenje pregovora o pristupanju Crne Gore Evropskoj uniji za oblast pravne tekovine Evropske unije koja se odnosi na pregovaračko poglavlje 4 - Sloboda kretanja kapitala obuhvata sljedeće propise:
1. Odluka o obrazovanju Pregovaračke radne grupe za pripremu i vođenje pregovora o pristupanju Crne Gore Evropskoj uniji za oblast pravne tekovine Evropske unije koja se odnosi na pregovaračko poglavlje 4 - Sloboda kretanja kapitala ("Službeni list Crne Gore", br. 013/24 od 16.02.2024),
2. Odluka o izmjenama Odluke o obrazovanju Pregovaračke radne grupe za pripremu i vođenje pregovora o pristupanju Crne Gore Evropskoj uniji za oblast pravne tekovine Evropske unije koja se odnosi na pregovaračko poglavlje 4 - Sloboda kretanja kapitala ("Službeni list Crne Gore", br. 032/25 od 27.03.2025),
3. Odluka o izmjeni Odluke o obrazovanju Pregovaračke radne grupe za pripremu i vođenje pregovora o pristupanju Crne Gore Evropskoj uniji za oblast pravne tekovine Evropske unije koja se odnosi na pregovaračko poglavlje 4 - Sloboda kretanja kapitala ("Službeni list Crne Gore", br. 088/25 od 05.08.2025), u kojima je naznačen njihov dan stupanja na snagu.
ODLUKA
O OBRAZOVANJU PREGOVARAČKE RADNE GRUPE ZA PRIPREMU I VOĐENJE PREGOVORA O PRISTUPANJU CRNE GORE EVROPSKOJ UNIJI ZA OBLAST PRAVNE TEKOVINE EVROPSKE UNIJE KOJA SE ODNOSI NA PREGOVARAČKO POGLAVLJE 4 - SLOBODA KRETANJA KAPITALA
("Službeni list Crne Gore", br. 013/24 od 16.02.2024, 032/25 od 27.03.2025, 088/25 od 05.08.2025)
Član 1
Ovom odlukom obrazuje se Pregovaračka radna grupa za pripremu i vođenje pregovora o pristupanju Crne Gore Evropskoj uniji za oblast pravne tekovine Evropske unije koja se odnosi na pregovaračko poglavlje 4 - Sloboda kretanja kapitala (u daljem tekstu: Pregovaračka radna grupa), u sastavu:
   1. šefica Pregovaračke radne grupe
      Bojana Bošković, državna sekretarka u Ministarstvu finansija;
   1a. zamjenica šefice Pregovaračke radne grupe
      Marija Burić Labudović, šefica Odjeljenja za evropske integracije u Centralnoj banci Crne Gore;
   2. članovi:
      1) Vanja Banović, samostalna savjetnica u Ministarstvu evropskih poslova,
      2) Antonio Krcalović, samostalni savjetnik u Ministarstvu finansija,
      3) Aleksandra Popović, v.d. generalne direktorice u Ministarstvu finansija,
      4) Vesna Simović, v.d. generalne direktorice u Ministarstvu prostornog planiranja, urbanizma i državne imovine,
      5) Nikola Ražnatović, direktor direkcije u Ministarstvu vanjskih poslova,
      5a) Bojan Nišavić, v.d. generalnog direktora u Ministarstvu unutrašnjih poslova,
      6) Aleksandar Radović, glavni policijski inspektor u Upravi policije,
      7) Ivana Šaranović Jovićević, pomoćnica direktora Agencije za nadzor osiguranja,
      8) Dragana Bjelobrković Vukčević, savjetnica guvernerke Centralne banke Crne Gore,
      9) Andrija Jovović, direktor sektora u Centralnoj banci Crne Gore,
      10) Gordana Kalezić, direktorica direkcije u Centralnoj banci Crne Gore,
      11) Mira Radunović, specijalna savjetnica u Centralnoj banci Crne Gore,
      12) Petar Dujović, načelnik u Komisiji za tržište kapitala Crne Gore,
      13) Miloš Miketić, predsjednik odbora u Privrednoj komori Crne Gore.
Član 2
Izrazi koji se u ovoj odluci koriste za fizička lica u muškom rodu podrazumijevaju iste izraze u ženskom rodu.
Član 3
Zadaci Pregovaračke radne grupe su:
   - učestvovanje u analitičkom pregledu i ocjeni usklađenosti zakonodavstva Crne Gore sa pravnom tekovinom Evropske unije koja se odnosi na pregovaračko poglavlje 4 - Sloboda kretanja kapitala;
   - praćenje realizacije obaveza iz pregovaračke pozicije za pregovaračko poglavlje 4 - Sloboda kretanja kapitala;
   - učestvovanje u izradi i realizaciji i izvještavanje o realizaciji akcionih planova i drugih dokumenata od značaja za pristupanje Crne Gore Evropskoj uniji u oblasti slobode kretanja kapitala;
   - praćenje i izvještavanje o realizaciji završnih mjerila u poglavlju 4 - Sloboda kretanja kapitala;
   - učestvovanje u izradi i reviziji Programa pristupanja Crne Gore Evropskoj uniji, kao i praćenje i izvještavanje o realizaciiji tog programa u odnosu na pregovaračko poglavlje 4 - Sloboda kretanja kapitala;
   - izrada priloga i učestvovanje na sastancima Pododbora za unutrašnje tržište i konkurenciju i Odbora za stabilizaciju i pridruživanje;
   - učestvovanje u ekspertskim misijama i vršenje drugih poslova od značaja za pregovore, uz podršku organa državne uprave i drugih organa i institucija u oblasti pravne tekovine Evropske unije koja se odnosi na pregovaračko poglavlje 4 - Sloboda kretanja kapitala.
Član 4
Pregovaračka radna grupa radi na redovnim i tematskim sjednicama.
Redovne sjednice održavaju se, po pravilu, najmanje četiri puta godišnje.
Tematske sjednice pripremaju se i sazivaju po potrebi, odnosno u skladu sa dinamikom koju utvrdi Pregovaračka radna grupa.
Pregovaračka radna grupa donosi odluke većinom glasova prisutnih članova.
Sjednice Pregovaračke radne grupe saziva šef Pregovaračke radne grupe ili, u njegovom odsustvu, zamjenik šefa Pregovaračke radne grupe, po sopstvenoj inicijativi, inicijativi člana Pregovaračkog tima zaduženog za klaster - grupu poglavlja pregovora pravne tekovine Evropske unije ili najmanje četiri člana Pregovaračke radne grupe.
Šef Pregovaračke radne grupe može, po potrebi, uputiti poziv za učešće na sjednici Pregovaračke radne grupe, bez prava odlučivanja, predstavnicima drugih organa i tijela, institucija, nevladinih organizacija i drugih pravnih i fizičkih lica ili ih uključiti u sprovođenje određenih zaključaka, ako je to neophodno.
Član 5
Članovi Pregovaračke radne grupe prisustvuju sjednicama Pregovaračke radne grupe, raspravljaju i učestvuju u odlučivanju o pitanjima koja su na dnevnom redu.
Članovi Pregovaračke radne grupe dužni su da savjesno i odgovorno izvršavaju utvrđene obaveze.
U slučaju spriječenosti, član Pregovaračke radne grupe dužan je da blagovremeno obavijesti šefa Pregovaračke radne grupe, odnosno zamjenika šefa Pregovaračke radne grupe, da neće prisustvovati sjednici, pri čemu može da dostavi svoje mišljenje o pojedinim tačkama dnevnog reda.
Ako član Pregovaračke radne grupe u kontinuitetu, iz neopravdanih razloga, izostaje sa sjednica Pregovaračke radne grupe i ne izvršava kvalitetno povjerene poslove, šef Pregovaračke radne grupe može da predloži Ministarstvu evropskih poslova razrješenje člana Pregovaračke radne grupe.
Član 6
Članovi Pregovaračke radne grupe dužni su da upoznaju šefa Pregovaračke radne grupe i zamjenika šefa Pregovaračke radne grupe sa upitima Evropske komisije koji se odnose na pregovaračko poglavlje 4 - Sloboda kretanja kapitala, kao i da ga konsultuju prije pripreme odgovora na te upite.
Odgovori na upite iz stava 1 ovog člana pripremaju se, obrađuju i upućuju Evropskoj komisiji u saradnji sa Ministarstvom evropskih poslova.
Član 7
Danom stupanja na snagu ove odluke prestaje da važi Odluka o obrazovanju Pregovaračke radne grupe za pripremu i vođenje pregovora o pristupanju Crne Gore Evropskoj uniji za oblast pravne tekovine Evropske unije koja se odnosi na pregovaračko poglavlje 4 - Sloboda kretanja kapitala ("Službeni list CG", broj 50/23).
Član 8
Ova odluka stupa na snagu narednog dana od dana objavljivanja u "Službenom listu Crne Gore".